ตลท.คงเครื่องหมาย SP 5 หุ้นไม่ส่งงบการเงินตามกำหนด
ตลท.คง SP หุ้น PRO-YNP-ASCON-SCAN-SMC หลังไม่ส่งงบการเงินสิ้นสุดวันที่ 31 ธ.ค.57 ตามกำหนดภายใน 31 มี.ค.58
1 เม.ย. 2558

ผู้สื่อข่าวรายงานว่า ตามที่ตลาดหลักทรัพย์แห่งประเทศไทย (ตลท.) ได้ขึ้นเครื่องหมาย SP หลักทรัพย์ของบริษัทจดทะเบียนกรณีไม่ส่งงบการเงิน สิ้นสุดวันที่ 31 ธ.ค. 2557 นั้น ยังคงมีบริษัทจดทะเบียนที่ยังมิได้นำส่งงบการเงินมายังตลาดหลักทรัพย์แห่งประเทศไทยภายในเวลาที่ตลาดหลักทรัพย์ฯ กำหนด 3 เดือนนับแต่วันสิ้นสุดรอบระยะเวลาบัญชีหรือภายในวันที่ 31 มี.ค. 2558
โดยเป็นบริษัทจดทะเบียนที่อยู่ในหมวดอุตสาหกรรมปกติ ซึ่งมีการดำเนินงานหรือฐานะการเงินที่เข้าข่ายอาจถูกเพิกถอนดังนี้
รายชื่อบริษัทจดทะเบียนที่อยู่ใน NC ระยะที่ 1 (NC ระยะที่ 1)
บริษัท โปรเฟสชั่นแนล เวสต์ เทคโนโลยี (1999) จำกัด (มหาชน) หรือ PRO อีกทั้งบริษัท ยานภัณฑ์ จำกัด (มหาชน) หรือ YNP
รายชื่อบริษัทจดทะเบียนที่อยู่ใน NC ระยะที่ 3 (NC ระยะที่ 3)
บริษัท แอสคอน คอนสตรัคชั่น จำกัด (มหาชน) หรือ ASCON ,บริษัท สแกนโกลบอล จำกัด (มหาชน) หรือ SCAN และบริษัท เอสเอ็มซี พาวเวอร์ จำกัด (มหาชน) หรือ SMC
ทั้งนี้ตลาดหลักทรัพย์ฯ จึงคงสั่งห้ามการซื้อหรือขายหลักทรัพย์ของบริษัทจดทะเบียนดังกล่าว โดยคงเครื่องหมาย SP (Suspension) ต่อไป